Бисярин Василий Григорьевич

Бисярин Василий Григорьевич (1893—1949) — совет партия һәм дәүләт эшмәкәре. РКП(б)-ның Өфө өлкә комитетының, РКП(б)-ның Башҡортостан өлкә комитетының һәм ВКП(б-ның Новгород өлкә комитетының яуаплы секретары. Коммунистар партияһының XI, XIII, XV һәм XVI съездары делегаты.

 Биографияһы 
Бисярин Василий Григорьевич 1893 йылда Өфө губернаһының Ҡытау- Ивановкск ҡалаһында тыуған

Фармацевтика курсты тамамлағандан һуң Өфөлә дарыуханала эшләй башлайСтатья в энциклопедии Челябинск.

1914 йылда РСДРП(б)-ға инә. 1916 йылда партия йәшерен эшмәкәрлеге өсөн Златоуст ҡалаһында ҡулға алына һәм Турғай өлкәһенә һөрөлә.

1917-1918 йылдарҙа РСДРП(б)-ның Златоуст комитетының секретары булаСправочник по истории КПСС.

1919 йылдың февраль — март айҙарында — РКП(б)-ның Өфө губерна комитетының секретары.

1919 йылдың июленән — РККА-ның 5-се армияһы 27-се уҡсылар дивизияһының хәрби комиссары, 1919 йылдың октябренән декабренә тиклем — 27-се уҡсылар дивизияһының хәрби комиссары.

1920 йылда Алыҫ Көнсығыш республикаһының Халыҡ-революцион армияһы командир ярҙамсыһы итеп тәғәйенләнә. 

1921 йылдың июленән 1922 йылдың декабренә тиклем — РКП(б)-ның Өфө губерна комитетының секретары.

1922 йылдың июленән сентябренә тиклем, А. И. Жеханов менән берлектә , РКП(б)-ның Башҡортостан өлкә комитетының ике яуаплы секретарының береһе була.

1923-1925 йылдарҙа РКП(б)/ВКП(б)-ның Үҙәк комитетында эшләй. 1925-1930 йылдарҙа — ВКП(б)-ның Новгород өлкә комитетының секретары.

Артабан Ленинград ҡала халыҡ мәғарифы бүлеге мөдире була.

1932 йылдан алып — Мәскәү ҡала советы рәйесе урынбаҫары, 1934 йылдан — Мәскәү өлкә халыҡ мәғарифы бүлеге мөдире, 1936 йылдан алып — Мәскәү өлкә сәнғәт эштәре буйынса идаралығы начальнигы.

1942 йылдан алып Баш дарыухана склады идарасыһы була, 1945-1947 йылдарҙа — СССР-ҙың һаулыҡ һаҡлау халыҡ комиссариатының дауахана идаралығы начальнигы.

 Иҫкәрмәләр 

 Һылтанмалар 
 КПСС-тың Башҡортостан өлкә комитетының беренсе секретарҙары 
 Башҡортостан энциклопедияһында мәҡәлә(баш.)
Категория:КПСС-тың Башҡортостан өлкә комитетының беренсе секретарҙары
Категория:Алфавит буйынса шәхестәр
Категория:1893 йылда тыуғандар
Категория:Өфө губернаһында тыуғандар
Категория:13 апрелдә вафат булғандар
Категория:1949 йылда вафат булғандар
Категория:Мәскәүҙә вафат булғандар